
 24.3.2007
 BG
 Официален вестник на Европейския съюз
 L 84/4
 РЕГЛАМЕНТ (ЕО) No 317/2007 НА КОМИСИЯТА
 от 23 март 2007 година
 за изменение на Регламент (ЕО) No 936/97 за откриване и управление на тарифни квоти за първокачествено прясно, охладено и замразено говеждо и замразено биволско месо
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 1254/1999 на Съвета от 17 май 1999 г. относно общата организация на пазара на говеждо и телешко месо (1), и по-специално член 32, параграф 1, първа алинея от него,
 като има предвид, че:
 (1)
 Регламент (ЕО) No 936/97 (2) на Комисията урежда откриването и управлението, на многогодишна основа, на редица квоти за първокачествено говеждо месо.
 (2)
 Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система от лицензии за внос (3), се прилага за лицензии за внос за периоди на тарифна квота за внос, считано от 1 януари 2007 г. Регламент (ЕО) No 1301/2006 определя по-специално подробни разпоредби за прилагане на лицензиите за внос, статута на кандидатите и издаването на лицензиите. Този регламент ограничава срока на валидност на лицензиите, който изтича на последния ден от периода на тарифната квота за внос. Разпоредбите на Регламент (ЕО) No 1301/2006 следва да се прилагат, считано от 1 юли 2007 г., за лицензии за внос, издадени съгласно Регламент (ЕО) No 936/97, без да се засягат допълнителни условия, определени от този регламент. Необходимо е да се приведат в съответствие разпоредбите от Регламент (ЕО) No 936/97 с тези от Регламент (ЕО) No 1301/2006, където е уместно.
 (3)
 Съгласно член 5, параграф 2 от Регламент (ЕО) No 936/97 държавите-членки известяват Комисията за общото заявено количество на вторият работен ден след последната дата, определена за подаване на заявленията. В член 5, параграф 4 от същия регламент се предвижда, че когато Комисията реши да одобри заявките, лицензиите по тях се издават на 11 (единадесето) число на всеки месец. По практически причини следва да се предвиди лицензиите да се издават на 15 (петнадесето) число на всеки месец. Поради официалните празници през 2007 г. това изменение следва да се прилага от април 2007 г.
 (4)
 Някои разпоредби от Регламент (ЕО) No 936/97 по отношение на периодите на тарифните квоти за внос са остарели. За по-голяма яснота тези разпоредби следва да бъдат заличени.
 (5)
 Член 5, параграф 1 от Регламент (ЕО) No 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо и за отмяна на Регламент (ЕИО) No 2377/80 (4) предвижда, че без да се засягат други специални разпоредби, заявленията за лицензии се изготвят за продукти от един код по КН или една от групите кодове по КН, изброени в приложение I на този регламент. С оглед на гамата от продукти, които могат да бъдат внасяни съгласно Регламент (ЕО) No 936/97, на кандидатите следва да се даде правото да